ประมูลรถมือสองช่วยน้ำท่วมจ่ายทันที7พัน
สหการประมูลชวนผู้ซื้อรถมือสองช่วยน้ำท่วม ให้ผู้ประสบภัยนำรถเข้าประมูลขายรับทันทีที่ขายได้ 7,000 บาทต่อคัน
30 ต.ค. 2565

สหการประมูลชวนผู้ซื้อรถมือสองช่วยน้ำท่วม ให้ผู้ประสบภัยนำรถเข้าประมูลขายรับทันทีที่ขายได้ 7,000 บาทต่อคัน 
นายเอกพิทยา เอี่ยมคงเอก กรรมการผู้จัดการใหญ่ บริษัท สหการประมูล จำกัด เปิดเผยว่า ในระหว่างวันที่ 15 พ.ย.ถึง วันที่ 31 ธ.ค.  2554 นี้บริษัทฯ ได้จัดกิจกรรมประมูลขายรถยนต์มือสองสำหรับช่วยเหลือผู้ประสบอุทกภัยทั่วประเทศ ที่ต้องการนำรถยนต์ที่ประสบภัยเข้ามาร่วมประมูลขายกับสหการประมูล จะได้รับเงินสดทันทีจำนวน 7,000 บาทต่อคันเมื่อรถยนต์ของท่านขายได้และยังคงได้รับสิทธิพิเศษไม่ต้องจ่ายค่าดำเนินการขายอีกด้วย ซึ่งเงินจำนวนนี้ไม่ได้รวมกับราคารถยนต์ที่ขายได้  ทั้งนี้ โปรโมชั่นดังกล่าวได้เปิดกว้างสำหรับเจ้าของรถยนต์ที่ยังมีภาระผูกพันธ์กับไฟแนนซ์ และพร้อมให้เจรจาและให้ความช่วยเหลือทุกเงื่อนไข
"การจัดโปรโมชั่นยกเว้นค่าดำเนินการและมอบเงินให้ความช่วยเหลือเพิ่มเติมมูลค่า 7,000 บาทในครั้งนี้ ถือว่าเป็นกิจกรรมเพื่อสังคม ( CSR) หนึ่งในนโยบายของสหการประมูลที่ต้องการช่วยเหลือผู้ประสบอุทกภัยทั่วประเทศ โดยสหการประมูลจะนำเงินค่าดำเนินการของผู้ซื้อทั้งหมด 7,000 บาทมอบให้กับผู้ประสบภัยที่นำรถมาประมูลขาย ซึ่งยปกติบริษัทฯ จะคิดค่าดำเนินการทั้งจากผู้ขายและผู้ซื้อ แต่ในช่วงที่เกิดอุทกภัยจึงต้องการช่วยเหลือผู้ที่ได้รับความเดือดร้อน จึงมอบค่าดำเนินการให้ท่านผู้ขายที่ประสบภัยทั้งหมด"นายเอกพิทยากล่าว 
สำหรับผู้ที่ต้องการส่งรถยนต์เข้าร่วมประมูลขายในกิจกรรมดังกล่าว สอบถามเพิ่มเติมได้ที่ฝ่ายประชาสัมพันธ์ โทรศัพท์0-2934-7344  หรือ www.union-auction.com